Antenor

In Iliade Antenor est dux Troianus iam senior qui Priamo consilio adsistitIlias III.148-155 dum filii IphidamasIlias XI.218-247. et CoonIlias XI.248-263. et Polybius et AgenorIlias XI.59-60  et XV.340 et XXII.544-600. et Archelochus et Acamas pugnantIlias II.822-3. XII.99-100. XIV.463-486. XVI.342-344.. Uxor ei fuit Theano, Athenae sacerdosIlias VI.298-300.. Ante bellum Ulixem Menelaumque, legatos Achaeorum Helenam repetitum venientes, hospitio domi coluit AntenorIlias III.203-224. et postea in consiliis Troianis reddendae Tyndaridis  auctor fuitIlias VII.345-354. Ovidius, Metamorphoses XIII.201.. Poetae posteriores proditionis  eum suspicabanturAnna Fontes Baratto, "Conditor et/ou proditor : figures de l'exilé en héros fondateur. À propos du chant XXXII de l'Enfer et de l'Épître V de Dante", Arzanà. Cahiers de littérature médiévale italienne, 2013ː 253-283 ut qui Ulixem intra urbem occulte latentem agnoverit nec indicarit. Certe urbe capta a Graecis  occisus non est sed Enetos, populum e Paphlagonia ortumIlias II.851-5. Plinius Maior VI.2.5 et XXXVII.11.43. Secundum Plinium (III.23.130) Cato in Originibus primus huius fabulae auctor fuit. et post migrationem Veneti appellatum, in Italiam duxit ubi Patavium condidit.

De quo sic Vergilius (sunt verba Veneris ad Iovem)ː
  Antenor potuit, mediis elapsus Achivis,
 Illyricos penetrare sinus, atque intima tutus
 regna Liburnorum, et fontem superare Timavi,
 unde per ora novem vasto cum murmure montis       
 it mare proruptum et pelago premit arva sonanti.
 Hic tamen ille urbem Patavi sedesque locavit
 Teucrorum, et genti nomen dedit, armaque fixit
 Troia; nunc placida compostus pace quiescit

E multis Antenoris filiis  Iphidamas et Coon  Agamemnonis manu perierunt, ArchelochusIlias XIV.463-474. vero et LaodamasIlias XV.516-517. Aiacis Telamonii manu, Demoleon Achillis manuIlias XX.395-400..
 Notae 

 Fontes 
 Aeneis I.242-249
Ilias II.822-3, III.146-224 et 262-313, VII.345-354.
 Titus Livius, ab Urbe condita I.1.
 Plura legere si cupis 
Lucía Adriana Liñares, "El discurso de Anténor en la Ilíada", Classica, Revista Brasileira de Estudos Clássicos, 1995ː 173-180 
 Lorenzo Braccesi, La leggenda di Antenore da Troia a Padova, Patavii, 1984. Recensio critica
 Ingeborg Espermann, Antenor, Theano, Antenoriden : ihre Person und Bedeutung in der Ilias,  A. Hain, 1980 Recensio critica
Categoria:Personae Iliadis